./data/phi0914/phi001fr/phi0914.phi001fr.perseus-lat1.xml
Titus Livius (Livy)
Octavius Romam ex Epiro venit (eo enim illum Caesar praemiserat bellum in					Macedonia gesturus) ominibusque prosperis exceptus et nomen Caesaris sumpsit  in						 confusione rerum ac tumultu M  Lepidus					pontificatum maximum intercepit  et M  Antonius consul cum impotenter					dominaretur legemque de permutatione provinciarum per vim tulisset et Caesarem					quoque petentem, ut sibi adversus percussores avunculi adesset, magnis iniuriis					adfecisset, Caesar et sibi et  rei publicae vires					adversus eum paraturus deductos in colonias veteranos excitavit  legiones quoque					quarta et Martia signa ab Antonio ad Caesarem tulerunt  deinde et complures					saevitia M  Antonii, passim in castris suis trucidantis qui ei suspecti erant,					ad Caesarem desciverunt  Dec  Brutus, ut petenti Cisalpinam Galliam Antonio obsisteret, Mutinam cum exercitu occupavit 					praeterea discursum utriusque partis virorum ad accipiendas provincias					apparatusque belli continet